Il-Parlament Ewropew fetaħ iċ- Ċentru tal-Viżitaturi tiegħu fi Brussell f'Ottubru 2011. Huwa l-akbar ċentru tal-viżitaturi parlamentari fl-Ewropa u l-ewwel wieħed li jopera għalkollox f'24 lingwa. Juża varjetà ta' għodod multimedjali interattivi li jagħtu liċ-ċittadini għarfien fil-ħidmiet tal-Parlament Ewropew u istituzzjonijiet oħra tal-UE. Il-viżitaturi jistgħu jesperjenzaw kif, fl-UE, jittieħdu d-deċiżjonijiet politiċi li jinfluwenzaw il-ħajja ta' kuljum direttament jew indirettament. Il-Parlamentarium jopera f'24 lingwa u l-lingwa tas-sinjali hija disponibbli f'4 lingwi (EN,FR, NL u DE). Huwa miftuħ għaċ-ċittadini kollha sebat ijiem fil-ġimgħa mingħajr ħlas. Bħala medja, iżuruh madwar 1 000 persuna kuljum. Huwa wieħed mill-10 postijiet li jinżaru l-aktar fi Brussell. Il-Parlamentarium huwa ddisinjat għal adulti u tfal ta' kull età. Turs speċjali ta' siegħa huma disponibbli għal tfal minn 8 snin sa 14-il sena. It-tfal jistgħu jkollhom il-gwidi tal-midja li jinżammu f'idejhom stess. Il-Parlamentarium joffri madwar żewġ wirjiet temporanji kull sena. Il-Parlamentarium jospita wkoll logħba ta' rwol popolari għall-istudenti tal-iskola sekondarja, li hija mfassla fuq il-ħidmiet tal-Parlament Ewropew, li fiha jilgħabu l-parti ta' Membru tal-PE li qed jinnegozja leġiżlazzjoni li se taffettwa l-ħajjiet ta' kuljum ta' persuni li jgħixu fl-Ewropa. Viżitaturi fil-Parlamentarium © Unjoni Ewropea 2011 - PE. Qed tfittex Parlamentarium viċin tiegħek? Il-Parlament Ewropew fetaħ ukoll ċentri għall-viżitaturi iżgħar fi Stati Membri fi sforz biex isir lokali u jġib il-Parlament aktar qrib taċ-ċittadini. fetaħ f'Berlin fid-Dar Ewropea. Ġie stabbilit fuq l-inizjattiva tal-Parlament Ewropew f'kooperazzjoni mal-Kummissjoni Ewropea u joffri diversi għodod multimedjali kif ukoll logħba ta' simulazzjoni fejn il-viżitaturi jistgħu jieħdu r-rwol ta' Membru tal-Parlament Ewropew jew ta' Kummissarju tal-Unjoni Ewropea. Fl-2017 spazju ta' wiri magħruf bħala , simili fil-kontenut għall-Parlamentarium fi Brussell, infetaħ fi Strasburgu. Huwa parti mill-esperjenza regolari taż-żjara u jippermetti lill-viżitaturi jifhmu aħjar ir-rwol tal-Parlament Ewropew u kif dan iħalli impatt fuq il-ħajjiet tagħhom. Għal aktar informazzjoni Aqsam din il-paġna ma' ħaddieħor: Irreġistra biex tirċievi l-aġġornamenti b'mail